JayJayThrowThrow/commonwealth-wiki-mix huggingface dataset:
Pantai Tok Bali

Pantai Tok Bali ialah sebuah pantai yang terletak di Kelantan, Malaysia.

Pantai Tok Bali terkenal dengan kelebihannya yang tersendiri. Ia bukan sahaja menjadi tumpuan bagi penduduk tempatan malah menjadi kemestian bagi pelancong asing untuk menikmati keindahan pantai di Tok Bali. Terdapat banyak rumah tumpangan atau resort yang indah di sepanjang pantai tok bali seperti Tok Aman Beach Resort, Villa Danialla dan sebagainya. Selain itu, bagi penduduk yang bekerja sebagai nelayan, Tok Bali merupakan tempat untuk mereka mencari rezeki kerana ia terkenal dengan hasil penangkapan yang boleh membawa keuntungan kepada nelayan-nelayan.

Tok Bali juga merupakan destinasi penjualan hasil-hasil penangkapan oleh nelayan-nelayan. Kita dapat meperolehi hasil - hasil tersebut dengan harga yang berpatutan di samping dapat menikmati kesegaran hasil - hasil tangkapan.Secara tidak langsung, ia menjadi tarikan pelancong untuk datang ke sini kerana banyak menjual pelbagai makanan laut.

Tok Bali
Momentum

Momentum adalah kuantiti fizikal yang menggabungkan jisim dan halaju. Ia juga adalah kuantiti vektor. Unit SI bagi momentum ialah kg m s-1 atau N s.
Momentum dalam mekanik

Dalam mekanik, takrif momentum adalah hasil darab jisim dan halaju. Maka, formula untuk momentum adalah:

:\vec{p} = m \vec{v}
Impuls

Definisi Impuls adalah perubahan momentum, bersamaan dengan hasil darab daya dan perubahan masa.

: \mathbf{I} = \mathbf{F} \cdot \Delta t

Maka, dengan itu. impuls juga adalah hasil kamiran daya yang bertindak.

: \mathbf{I} = \int \mathbf{F}\,dt
: \mathbf{I} = \int\frac{d\mathbf{p}}{dt}\,dt
: \mathbf{I} = \int d\mathbf{p}
: \mathbf{I} = \Delta \mathbf{p}

Kesimpulannya, perubahan momentum sesuatu objek pada masa tertentu adalah bersamaan dengan impuls sesuatu daya yang bertindak di atas objek tersebut.
Prinsip Keabadian Momentum

Konsep momentum penting di dalam situasi dimana dua atau lebih objek bertindak. Bagi mana-mana sistem, daya dimana objek-objek di dalam sistem tersebut bertindak sesama sendiri, di gelar daya dalaman. Maka, menurut Hukum Newton Ketiga

: \mathbf{F_a} + \mathbf{F_b}= 0
: \frac{d\mathbf{p_b}}{dt} + \frac{d\mathbf{p_a}}{dt} = 0
: \frac{d\mathbf{(p_b+p_a)}}{dt} = 0
: \vec{P} = \mathbf{(p_b+p_a)}

: \mathbf{F_a} + \mathbf{F_b} = \frac{d\mathbf{\vec{P}}}{dt} = 0

Dari persamaan diatas kadar perubahan momentum (dP/dt) adalah kosong. Maka jumlah momentum sesuatu sistem adalah malar atau tidak berubah sekiranya tidak terdapat daya luaran yang bertindak. Prinsip ini digelar Prinsip Keabadian Momentum. Dengan kata lain

: \vec{P} = m \vec{v_a} + m \vec{v_b} + m \vec{v_c} + ..... adalah malar.
Perlanggaran

Di dalam momentum, perlanggaran terbahagi kepada dua iaitu Perlanggaran Kenyal dan Perlanggaran Tak Kenyal
Perlanggaran Kenyal

Perlanggaran kenyal adalah dimana objek-objek yang berlanggar tidak bercantum sesama sendiri selepas perlanggaran. Maka, mengikut prinsip Prinsip Keabadian momentum perlanggaran kenyal adalah

: m_a\vec{u_a} + m_b\vec{u_b} = m_a\vec{v_a} + m_b\vec{v_b}

Bagi perlanggaran kenyal, tenaga kinetik adalah malar atau tidak berubah.Di mana tenaga kinetik ini di simpan dalam bentuk tenaga keupayaan. Maka, jumlah tenaga kinetik sebelum dan selepas perlanggaran adalah sama.
Perlanggaran Tak Kenyal

Perlanggaran Tak Kenyal adalah dimana objek-objek yang berlanggaran bercantum sesama sendiri selepas perlanggaran. Maka, mengikut prinsip Prinsip Keabadian momentum perlanggaran tak kenyal adalah

: m_a\vec{u_a} + m_b\vec{u_b} = (m_a + m_b)\vec{v}

Walau bagaimanapun, jumlah tenaga kinetik bagi perlanggaran tak kenyal sebelum perlanggaran berbeza dengan selepas perlanggaran. Ini kerana ketika perlanggaran, sebahagian daripada tenaga kinetik ditukar kepada bentuk tenaga lain seperti haba etc.
Lihat juga

* Momentum sudut


Kategori:Fizik
Undang-undang perlembagaan

Undang-undang perlembagaan merujuk kepada peraturan yang membabitkan perlembagaan negara. Ia perlu untuk menegakkan hak-hak yang termaktub di dalam sesuatu perlembagaan. Disamping itu, undang-undang tersebut boleh menetapkan samada pihak kerajaan telah melakukan sesuatu diluar perlembagaan (ultra vires) atau tidak. Mahkamah Persekutuan biasanya akan mendengar kes-kes yang melibatkan undang-undang perlembagaan. Manakala di setengah negara pula, terdapat makhkamah khas untuk kes membabitkan perlembagaan yang dipanggil Mahkamah Perlembagaan.


Kategori:Undang-undang
Destinasi-destinasi Garuda Indonesia

Syarikat Penerbangan Garuda Indonesia terbang ke Destinasi sebagai Berikut:
Destinasi Garuda Indonesia (GA)

Garuda Indonesia terbang ke destinasi berikut setakat tahun 2024 :
Galeri Armada Garuda Indonesia Airways (GA)


imej:Armada Syarikat Penerbangan Garuda Indonesia (Explorer) siri ATR.png|di Lapangan Terbang Supadio

imej:Armada Syarikat Penerbangan Garuda Indonesia Airways siri Boeing.png|di Lapangan Terbang Supadio


Galeri Destinasi Garuda Indonesia Airways (GA)


imej:Garuda Indonesia Domestic Route id.svg|Bandar tujuan penerbangan dalam negara Garuda Indonesia
imej:Garuda Indonesia International Route id.svg|Bandar tujuan penerbangan antarbangsa Garuda Indonesia

Imej peta Destinasi

thumb|kiri|300px|Bandar tujuan penerbangan dalam negara Garuda Indonesia
thumb|kiri|300px|Bandar tujuan penerbangan antarbangsa Garuda Indonesia
Rujukan

Kategori:Destinasi syarikat penerbangan
Bahasa Bugis

Bahasa Bugis (Juga dikenali sebagai Bugis, Basa Ugi atau Ugi) dipertuturkan oleh etnik Bugis iaitu seramai 4 juta di Indonesia (terutamanya Sulawesi Selatan) dan Malaysia. Bahasa Bugis tergolong dalam keluarga bahasa Austronesia. Bahasa Bugis ditulis menggunakan konsonan Lontara, berdasarkan konsonan Brahmi dan hari ini, ia turut ditulis dalam tulisan Rumi.
Contoh perkataan dalam bahasa Bugis

masoli paga
Bulan-bulan Bugis
Kenyang sudah

* Lontara
* Papitok


Kategori:Bahasa
Kategori:Bugis
Kategori:Bahasa di Indonesia
Kategori:Bahasa di Malaysia
Kategori:Bahasa di Singapura
Kategori:Bahasa Austronesia
Kategori:Bahasa Melayu-Polinesia
Kepulauan Melayu

Kepulauan Melayu ialah kepulauan yang terletak di antara Indo-China dan Australia. Kepulauan ini juga dipanggil "Nusantara", "Hindia Belanda", Bumi Pertiwi.

Terletak di pertengahan Lautan Hindi dan Lautan Pasifik, kepulauan ini terdiri daripada lebih daripada 27,000 pulau yang menjadikannya kepulauan yang keempat terbesar di dunia dari segi jumlah pulau. Dari segi luas kawasannya pula, kepulauan ini merupakan kepulauan yang terbesar di dunia.
Geografi

Luas daratan dan perairan Kepulauan Indonesia melebihi 2 juta km2. Secara amnya, kepulauan ini terbahagi kepada 2 bahagian utama, iaitu:

*Kepulauan Indonesia
* Kepulauan Filipina

Perkumpulan-perkumpulan pulau utama di Kepulauan Indonesia termasuk Kepulauan Maluku, New Guinea dan Kepulauan Sunda. Di Kepulauan Filipina pula, perkumpulan-perkumpulan pulau utama ialah Luzon, Mindanao dan Kepulauan Visayas.

Iklim di sepanjang kepulauan ini ialah Tropika kerana kedudukannya di Khatulistiwa. Kepulauan ini juga mempunyai beberapa gunung berapi paling aktif di dunia.

Puncak tertinggi ialah Puncak Jaya Wijaya di Papua dengan ketinggian 4,884 m (16,024 ka).
Demografi
Populasi

Terdapat lebih daripada 380 juta orang yang bertetap di kawasan ini. 10 pulau dengan populasi terbesar ialah:

# Jawa (141,000,000)
# Sumatera (50,180,000)
# Borneo (21,258,000)
# Sulawesi (21,258,000)
Bahasa dan agama

Kebanyakan orang Kepulauan Indonesia berasal dari rumpun Austronesia dan bertutur dalam bahasa-bahasa Melayu-Polinesia. Agama utama dalam kawasan ini ialah Islam (62%), Kristian (33%) dan agama-agama Buddha, Hindu, Taoisme dan agama rakyat.
Lihat juga

* Wilayah Lautan Hindi British
* Hindi Timur
* Indonesia Raya
* Asia Tenggara Maritim
* Nusantara
* Kepulauan Indonesia
* Semenanjung Tanah Malaysia
* Kemelayuan Malaysia
* Mafilindo
Rujukan

Kategori:Pulau di Asia Tenggara
Kategori:Kepulauan di Asia Tenggara
Kategori:Asia Tenggara Maritim
Kategori:Kepulauan di Lautan Hindi
Kategori:Kepulauan di Lautan Pasifik
Kategori:Kepulauan antarabangsa
Kerja (fizik)

Kerja mengikut takrifan Fizik ialah Tenaga yang bertindak melalui Daya sesuatu objek bergerak. Kerja adalah kuantiti Skalar tetapi ia boleh jadi positif mahupun negatif.
Takrif

Kerja secara matematiknya adalah pengamiran Daya di atas jarak tertentu.

: W = \int_{C} \vec F \cdot \vec{ds} \,\!

dimana

:C adalah Sesaran objek;
: \vec F adalah Daya yang bertindak;
:\vec s adalah Kedudukan objek.
Unit

Unit SI bagi Kerja ialah Nm atau Joule,singkatan: J. Walau bagaimanapun, unit Joule sering digunakan berbanding Nm kerana ia dikhususkan untuk Tork.
Formula

Bila suatu Daya bertindak pada arah yang berbeza dengan arah Sesaran, maka Kerja hanya dilakukan oleh komponen Daya yang mempunyai arah yang sama dengan Sesaran. Maka

: W = |\mathbf{F}| |s| \cos\phi \,\!

Jika \vec F dan \phi adalah malar, maka persamaan di atas merupakan satu 'dot product'. Maka

: W = \vec F \cdot \vec s

Hasil Pembezaan , dimana Kerja dibezakan pada sesuatu Sesaran, adalah untuk mencari Kerja yang bertindak pada Sesaran itu. Maka

: dW = \vec F \cdot \vec{ds} \,\!

Manakala hasil Pengamiran Daya pada Sesaran tertentu memberi Jumlah Kerja yang dilakukan oleh Daya pada Sesaran itu.
Kerja Dan Tenaga Mekanikal

Definisi Kerja dalam Mekanik ialah perubahan tenaga kinetik, iaitu

: W = 1/2m{v_f^2} - 1/2m{v_i^2}

Untuk rencana lanjutan, lihat tenaga kinetik
Kerja Dan Tenaga Keupayaan Kenyal

Jika sesuatu spring memenuhi Hukum Hooke, maka Daya kenyal spring itu ialah

: \vec F_x = k \vec x

Maka Kerja yang dilakukan oleh spring ini ialah

: W = \int_{C} \vec F \cdot \vec{ds} = \int_{x_1}^{x_2} k \vec x \vec{dx} = \frac{1}{2}kx_2^2 - \frac{1}{2}kx_1^2\,\!
Kerja Oleh Tork

Kerja yang dilakukan oleh tork pula ialah kamiran tork

: W = \int_{\theta_1}^{\theta_2} \tau_z d\theta \,

maka, jika tork pemalar,

: W = \tau_z(\theta_2 - \theta_1) = \tau_z\Delta\theta \,

Dari persamaan diatas kerja seketika yang dilakukan ialah

: W = \tau_zd\theta = (I\alpha_z)d\theta = I\frac{d\omega_z}{dt}d\theta = I\frac{\theta}{dt}d\omega_z = I\omega_zd\omega_z \,

Maka jumlah kerja yang dilakukan ialah

: W_t = \int_{\omega_1}^{\omega_2} I\omega_z d\omega_z = \frac{1}{2} I\omega_2^2 - \frac{1}{2} I\omega_1^2 \,

Perubahan tenaga kinetik sudut adalah bersamaan dengan kerja yang dilakukan oleh tork.
Lihat Juga

* Tenaga Keupayaan
* Tenaga kinetik
* Kuasa
* Daya

Kategori:Sains
Kategori:Sains tulen
Kategori:Fizik
Kuasa (fizik)

Dalam fizik, kuasa ( serapan vaśa "kekuatan") adalah kerja yang dilakukan per unit masa. Maka formula menghitung jumlah kuasa ialah:

: P = \frac{dE}{dt}\,

di mana

: P\, ialah kuasa

: E\, ialah tenaga atau Kerja W

: t\, ialah masa
Unit

Unit SI bagi kuasa ialah Wattatau Joule/saat (J/s).

Selain unit Watt, unit-unit lain ialah kuasa kuda (kk) dan kaki.paun setiap minit (ft.lb/min).

1 hp = 746 Watt = 33000ft.lb/min
Formula

Dalam mekanik, kuasa boleh ditakrifkan dalam bentuk daya dan halaju, iaitu

: P = \vec F \cdot \vec v \,\!
Kuasa tork

Kuasa untuk tork ialah

: P = \frac{dW}{dt} = \tau_z\frac{d\theta}{dt} = \tau_z\omega_z \,

Kategori:Sains
Kategori:Sains tulen
Kategori:Fizik
Rujukan
Halaju

Halaju (Tulisan Jawi: هالاجو) (singkatan daripada "hala laju") adalah sesaran per unit masa. Halaju adalah satu kuantiti vektor, yakni vektor tertakluk terhadap arah pergerakan dan magnitudnya, iaitu laju.
Perbezaan antara kelajuan dan halaju

Kelajuan hanya menggambarkan selaju mana sesuatu objek itu bergerak, manakala halaju pula menyatakan kelajuan objek tersebut serta ke arah mana ia bergerak. Seandainya sebuah kereta bergerak pada 60 kilometer sejam, kelajuannya telah dinyatakan. Walau bagaimanapun, jika kereta tersebut bergerak pada 60 km/j ke arah utara, maka halaju kereta itulah yang telah dinyatakan kini.

Perbezaan yang ketara ini dapat dilihat apabila kita mengira pergerakan objek dalam sesebuah bulatan. Apabila sesuatu objek ini bergerak dalam suatu laluan bulatan (pada kelajuan yang malar) dan kembali pada titik mulanya, purata halajunya dikira sebagai sifar manakala purata kelajuannya didapati dengan membahagikan lilitan bulatan dengan masa yang diambil untuk berjalan mengelilingi bulatan tersebut. Hal ini kerana purata halaju hanya mengambil kira sesaran antara titik-titik mula dan akhir manakala purata kelajuan pula hanya mengira jumlah jarak yang telah dilepasi.
Unit

Unit SI bagi halaju ialah meter per saat (m/s).
Formula

Dalam konteks mekanik, halaju ditakrifkan sebagai sesaran dibahagikan dengan masa:

: v = \frac{d}{t} \,

Halaju juga adalah hasil pembezaan sesaran:

: v = \frac {d\mathbf{x}}{dt} \,

Pecutan adalah kadar perubahan halaju dalam masa tertentu.

: a = \frac {( v_f - v_i )} {t} \,

Pecutan juga merupakan hasil pembezaan halaju:

: \mathbf{a} = \frac {d\mathbf{v}} {dt} = \frac {d^2\mathbf{x}} {d t^2} \,
Rujukan

Kategori:Sains tulen


fr:Vitesse
Daya (fizik)

Di dalam fizik, daya (Tulisan Jawi: داي) yang bertindak ke atas sesuatu objek akan menyebabkan objek yang mempunyai jisim itu mengalami Pecutan atau berubah Halaju. Daya merupakan satu kuantiti Vektor. Mengikut Hukum Newton kedua, daya adalah:

: \vec F = m \vec a

di mana

: \vec F adalah Daya
: \mathbf{m} adalah Jisim
: \vec a adalah Pecutan
Daya keunsuran

Ada 4 daya keunsuran yang diketahui: daya graviti, daya keelektromagnetan, daya nukleus lemah (atau salingtindak lemah) dan daya nukleus kuat (atau salingtindak kuat). Daya keelektromagnetan dan daya lemah disatukan menjadi daya elektrolemah dalam teori Salam-Weinberg, dan teori-teori penyatuan agung (GUTs - Grand Unified Theories) cuba menyatukan daya elektrolemah dan daya kuat. Diharapkan suatu Teori Semua Perkara (TOE - Theory of Everything) akan dapat menyatukan semua daya, dan juga semua jirim.


Kategori:Daya
Kategori:Falsafah semula jadi
Kategori:Kuantiti fizik vektor
Kategori:Mekanik klasik
Kategori:Kadar masaan

gd:Neart
Vektor

Dalam matematik, fizik dan kejuruteraan, kuantiti vektor ialah kuantiti yang mempunyai magnitud dan arah gerakan. Vektor Euclid lazimnya diwakili tembereng garis dengan arah tertentu, atau daripada segi grafik dengan suatu anak panah, menyambungkan titik permulaan A dengan titik penamat B, dan dilambangkan dengan \overrightarrow{AB}.

Sebagai contoh, daya, halaju dan momentum merupakan kuantiti vektor. Semuanya mempunyai kuantiti dan arah dalam dimensi.
Lihat juga

* Skalar
* Kinematik

Kategori:Algebra abstrak
Kategori:Algebra linear
Kategori:Konsep fizik asas
Kategori:Vektor
Burung Helang Kembara Hitam

thumb| Milvus migrans

Burung Helang Kembara Hitam atau Burung Lang Gelap (bahasa Inggeris: Black Kite) merupakan sejenis burung pemangsa berhijrah yang boleh didapati di kawasan bermusim dan tropika Eurasia dan sebahagian Australasia. Ia merupakan burung pengembara yang terbang melintasi Semenanjung Malaysia semasa musim sejuk, bagaimanapun, ia tidak dapat ditemui di kepulauan Indonesia di antara tanah besar Asia Tenggara dan Garisan Wallace. Nama sainsya ialah Milvus migrans.
Ciri-ciri

Helang Kembara Hitam ialah haiwan berdarah panas, mempunyai sayap dan tubuh yang diselubungi bulu pelepah. Paruh tidak bergigi. Sebagai burung, ia membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Helang Kembara Hitam merupakan haiwan pemangsa. Bersaiz sederhana, (47 - 55 cm), makanan utamanya ialah haiwan kecil. Ia juga makan bangkai jika tiada makanan lain. Ia merupakan sejenis haiwan yang gemar bersendirian. Amat jarang ia dijumpai dalam kumpulan kecil.

Jantung Helang Kembara Hitam terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.
Makanan

Helang Kembara Hitam memakan haiwan-haiwan kecil.
Rujukan


Pautan luar

* Black Kite fact sheet
* Black Kite - The Hawk Conservancy Trust
* Lang Hitam/Lang Gelap di PERHILITAN (PDF)

Helang Kembara Hitam
Helang Kembara Hitam
Codex Manesse

thumb|200px|Folio 149v dari Kodex Manesse mengandungi potret Wolfram von Eschenbach

Codex Manesse (Grosse Heidelberger Liederhandschrift) merupakan sebuah buku yang disalin dan dihias antara 1305-1340 di Zürich. Ia mengandungi lagu cinta dalam Jerman Tinggi Pertengahan oleh penyair-penyair yang penting, beberapa daripada mereka adalah pemerintah terkemuka.

Istilah bagi penyair ini adalah Minnesänger. Gabungan kata bagi "cinta romantik" dan "penyanyi" menggambarkan kandungan puisi yang menyesuaikan tradisi Provençal troubador di Jerman. Manuskrip ini mengandungi 137 portret penulis yang menggambarkan setiap pemuisi sebagai kesasteria sebenar, dan mengenakan warna (heraldic) dan lambang persendirian yang membolehkan pembaca mengenali mereka.


Imej:Codex Manesse Heinrich VI. (HRR).jpg|6r - Kaiser Heinrich VI. (1165-1197)
Imej:Konradin.jpg|7r - König Konradin der Junge (1252-1268)
Imej:Meister der Manessischen Liederhandschrift 004.jpg|13r - Markgraf Otto IV. von Brandenburg (1266-1309)
Imej:Meister der Manessischen Liederhandschrift 005.jpg|52r - Herr Walther von Klingen
Imej:HeinrichStretelingen.jpg|70v - Herr Heinrich von Stretlingen
Imej:Codex_Manesse_071v_Kristan_von_Hamle.jpg|71v - Herr Kristan von Hamle
Imej:Meister der Manessischen Liederhandschrift 001.jpg|82v - Der Schenk von Limpurg
Imej:Codex Manesse Ulrich von Winterstetten.jpg|84v - Schenk Ulrich von Winterstetten
Imej:Codex Manesse Walther von der Vogelweide.jpg|124r - Herr Walther von der Vogelweide
Imej:Meister der Manessischen Liederhandschrift 003.jpg|146r - Herr Hiltbold von Schwangau
Imej:Wolfram47.jpg|149v - Herr Wolfram von Eschenbach
Imej:Altstetten.jpg|249v - Herr Konrad von Altstetten
Imej:Codex_Manesse_262v_Herr_Goeli.jpg|262v - Herr Goeli
Imej:Codex Manesse Tannhäuser.jpg|264r - Der Tannhäuser
Imej:Codex Manesse Neidhart.jpg|273r - Herr Nithart

Rujukan

* Grosse Heidelberger Liederhandschrift (Heidelberg, University of Heidelberg Library, Cod. Pal. germ. 848)


Kategori:Manuskrip berhias
Tenaga keupayaan

Tenaga keupayaan adalah satu kuantiti fizik skalar. Ia merupakan sejenis tenaga yang "tersimpan" dalam sesuatu objek, dan mungkin boleh digunakan.
Prinsip Keabadian Tenaga

Mengikut Prinsip Keabadian, tenaga tidak boleh hilang atau musnah tetapi ia boleh bertukar kepada bentuk lain seperti tenaga kinetik atau haba.
Unit

Unit SI bagi tenaga keupayaan ialah joule, J.
Jenis tenaga keupayaan
Tenaga keupayaan graviti

Tenaga Keupayaan Graviti adalah tenaga yang tersimpan dalam suatu objek yang mempunyai altitud tertentu dan dalam keadaan rehat seperti batu di atas bukit.

Umumnya formula tenaga keupayaan graviti ialah:

: PE = m g h \,

: PE ialah Tenaga Keupayaan Graviti,
: \mathbf{m} ialah jisim,
: \mathbf {h} \, adalah altitud,
: g \, ialah pecutan graviti.

Apabila sesuatu objek jatuh, daya graviti bertindak ke atas objek itu pada jarak yang sama dengan altitud objek itu ketika ia dalam keadaan rehat. Maka daya graviti melakukan kerja ke atas batu itu. Dari formula kerja:

: W = F s \,

dimana daya, \vec F adalah berat objek itu iaitu \vec w. Dan h_1 \, adalah altitud permulaan dan h_2 \, altitud akhir.
Maka:

: W_g = w (h_1 - h_2) \,
: W_g = m g h_1 - m g h_2 \,

dimana:

: U_1 = mgh_1 \, adalah tenaga keupayaan mula dan

: U_2 = mgh_2 \, adalah tenaga keupayaan akhir.

Maka

: W_g = U_1 - U_2 = -(U_2 - U_1) = -\Delta U \,
Keabadian tenaga mekanik (daya graviti sahaja)

Apabila sesuatu objek jatuh tanpa pengaruh daya lain (seperti geseran udara,) maka kerja yang dilakukan oleh graviti ialah:

: W_k = W_g = K_2 - K_1 = \Delta K = -(U_2 - U_1) = -\Delta U \,

Dimana
: K_1 \, ialah tenaga kinetik sebelum
: K_2 \, ialah tenaga kinetik selepas
Tenaga keupayaan kenyal

Tenaga Keupayaan Kenyal ialah

: U_e = {1\over2}kx^2

dimana

: k\, ialah pemalar spring
: x\, ialah jarak spring dimampatkan dari kestabilan

Maka kerja yang dilakukan ialah

: W_e = {1\over2}kx_1^2 - {1\over2}kx_2^2 = -(U_2 - U_1) = -\Delta U \,
Tenaga keupayaan elektrik
Lihat juga

* Kerja
* Kuasa
* Daya

Kategori:Sains tulen
Kategori:Fizik
Joule

Joule (disebut [jul], simbol J) ialah unit terbitan SI untuk tenaga, kerja dan haba. Ia diambil sempena nama James Prescott Joule (1818–1889)..

Unit ini ditakrifkan dari segi dimensi sebagai persamaan berikut:
:\rm 1\ J = 1\ N \cdot m = \left ( \frac{kg \cdot m}{s^2} \right ) \cdot m = \frac{kg \cdot m^2}{s^2}=Pa \cdot m^3= 1\ W \cdot s

...di mana kg mewakili kilogram, m mewaliki meter, s ialah saat, N ialah newton, Pa ialah pascal, W ialah watt, C mewakili coulomb dan V mewakili volt.

Satu joule juga boleh ditakrifkan sebagai:
* Kerja yang diperlukan menggerakkan cas elektrik satu coulomb melepasi suatu perbezaan keupayaan elektrik satu volt, atau satu "coulomb-volt" (C⋅V). Hubungan ini boleh digunakan untuk mentakrifkan volt.
* Kerja ya g diperlukan menghasilkan 1 watt daya selama satu saat, atau satu "watt-saat" (W⋅s) (lihat kilowatt jam – 3.6 megajoule). Hubungan ini boleh digunakan untuk mentakrifkan watt.
Rujukan

Kategori:Unit tenaga
Kategori:Unit terbitan SI
Kategori:James Prescott Joule
Altitud

Altitud ialah ketinggian sesuatu objek dari permukaan dasar, biasanya aras laut. Dalam geografi, sekiranya dasar ialah aras laut, istilah aras tinggi atau dongakan lebih lazim digunakan.

Dalam penerbangan, terdapat beberapa istilah altitud yang digunakan:
*Altitud tertunjuk – bacaan altimeter
*Altitud mutlak – altitud daripada segi jarak atas bumi di bawah (altitud AGL)
*Altitud benar – altitud daripada segi aras tinggi di atas aras laut
*Tinggi – altitud daripada segi jarak di atas titik tertentu
*Altitud tekanan – tekanan udara daripada segi altitud mengikut Piawai Antarabangsa Atmosfera
*Altitud ketumpatan – ketumpatan udara daripada segi altitud mengikut Piawai Antarabangsa Atmosfera

Tekanan atmosfera berkurangan dengan altitud. Kawasan melebihi di atas aras laut sering digelar kawasan altitud tinggi. Disebabkan tekanan yang rendah, udara panas yang naik akan mengembang, menyebabkannya menjadi sejuk. Maka, udara altitud tinggi ialah sejuk, satu ciri iklim alp.
Lihat juga

* Atas min aras laut
Rujukan
Pautan luar

* Altitude.nu - Find the elevation of any place

Kategori:Aeroangkasa
Kategori:Geografi fizikal‏‎
Kategori:Topografi
James Prescott Joule

James Prescott Joule adalah ahli fizik Inggeris yang lahir di Salford, berdekatan dengan Manchester. Beliau banyak memberi sumbangan dalam bidang fizik. Sumbangan paling nyata ialah Tenaga, satu kuantiti fizik, di mana unit SI bagi kuantiti ini ,joule, J diambil dari nama beliau sendiri.
Rujukan
Pautan luar

*


Kategori:Kelahiran 1818
Kategori:Kematian 1889
Kategori:James Prescott Joule
Kategori:Ahli fizik Inggeris
Newton

Newton, singkatan N, adalah unit SI bagi daya. Ia dinamakan sempena nama Sir Isaac Newton sebagai pengiktirafan kepada hasil kerjanya dalam mekanik klasik, terutamanya Hukum Gerakan Newton Kedua.
Definisi

Satu daya newton adalah daya yang diperlukan untuk menghalajukan 1 kilogram jisim pada kadar 1 meter per saat kuasa dua di arah yang sama dengan daya yang dikenakan.

Pada tahun 1946, resolusi kedua Persidangan Am Timbang dan Ukur (Jawi: ڤرسيدڠن عام تيمبڠ دان اوکور; Perancis: Conférence Générale des Poids et Mesures, CGPM) telah menyelaraskan unit daya dalam sistem unit meter-kilogram-saat ("sistem unit-unit MKS") menjadi jumlah daya yang diperlukan untuk menghalajukan 1 kilogram jisim pada kadar 1 meter per saat kuasa dua. Pada tahun 1948, resolusi ketujuh persidangan CGPM kesembilan menggunakan nama "newton" bagi daya ini. Sistem MKS ini kemudiannya menjadi asas kepada sistem unit Système International atau Sistem Unit Antarabangsa pada hari ini. Unit newton juga menjadi unit standard bagi daya dalam sistem tersebut.
Rujukan

Kategori:Sains
Kategori:Unit SI
Kategori:Piawai antarabangsa